Oregon
L'Oregon a l'é në stat federal djë Stat Unì. A l'ha na surfassa ëd 255.026 km² e na popolassion ëd 3.594.586 abitant, dont anviron 10% d'ispànich. 

As treuva ant la macroregion ciamà comunement Passìfich (Pacific). A confin-a a nòrd con lë stat ëd Washington, a òvest con l'Océan Passìfich, a sud con la Califòrnia e col Nevada, a est con l'Idaho.

La capital a l'é Salem (142.940 abitant); la sità pì popolà dlë stat a l'é Portland (529.121 abitant). L'àutra sità con pì 'd 100.000 abitant a l'é Eugene.
L'Oregon a presenta dij contrast fòrt antra 'd sità riche (tanme Portland) e 'd pais ruraj pòver.

La foresta a coata un ters ëd la surfassa dlë stat e a n'arpresenta un-a dle grande richësse econòmiche.

Stòria 
L'Oregon a fasìa part ëd l'Oregon Territory e a l'é stàit admetù ant l'Union dël 1859.

Organisassion polìtica 
L'Oregon a contribuiss con 7 grand eletor a j'elession pressidensiaj dl'Union.